Daniel Moustapha Thioune (amezaliwa 21 Julai 1974) ni meneja wa Mpira wa miguu wa Ujerumani na mchezaji wa zamani ambaye ni kocha mkuu wa klabu ya HSV (Hamburger SV) iliyopo katika daraja la pili la Bundesliga. Thioune alizaliwa nchini Ujerumani na baba wa Senegal na mama Mjerumani, akishikilia uraia wa pande zote mbili. Yeye ndiye meneja wa kwanza mweusi wa mpira wa miguu huko Ujerumani. Akiwa kijana alisoma Shule ya Upili ya Graf-Stauffenberg huko Osnabrück. Thioune alisoma michezo na ualimu kwenye Chuo Kikuu cha Vechta na kupata shahada ya kwanza mwaka 2019. Amemwoa Claudia Thioune wakiwa na watoto Hanna (*1998) na Joshua (*2004). Thioune alicheza miaka mingi kwenye klabu ya VfL Osnabrück, ambapo alijiimarisha kama mfungaji bora kutoka kwa uwanja wa kati. Alipostaafu mnamo 2010 baada ya kucheza kwa pande nyingi za chini za ligi, alianza kufundisha timu mbalimbali kwenye Chuo cha Soka cha VfL Osnabrück kabla ya kuteuliwa kama mkufunzi wa timu ya kwanza mnamo 2017. Aliajiriwa kama kocha mkuu wa Hamburger SV mnamo 2020. Thioune alianza kuichezea klabu ya Raspo Osnabrück akiwa na umri wa miaka sita, wakati wazazi wake walikaa jirani na uwanja wa klabu ile.